पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड मुख्यालय स्थित पिपरा बाजार में आए दिन लगने वाले जाम से निजात पाने के लिए भाजपा कार्यकर्ताओं ने मुख्यमंत्री और केंद्रीय पथ परिवहन मंत्री से गुहार लगाई है। मुख्यमंत्री नीतीश कुमार एवं केंद्रीय पथ परिवहन मंत्री नितिन गडकरी को लिखे पत्र में भाजपा मंडल अध्यक्ष राजकुमार पोद्दार एवं जिला महामंत्री मनोज कुमार सिंह समेत अन्य ने कहा कि पिपरा बाजार में रोज दो-दो, तीन-तीन घंटे तक जाम लगता है। जिससे आम लोगों एवं यहां से गुजरने वाले लोगों को काफी परेशानियों का सामना करना पड़ता है। पिपरा बाजार होकर एनएच-106 एवं एनएच-327ई गुजरते हैं। बाजार में 300 मीटर की दूरी में तीन जगह क्रॉसिंग बनती है। पहली क्रॉसिंग सुभाष चौक, दूसरी क्रॉसिंग महावीर चौक व तीसरी क्रॉसिंग महात्मा गांधी चौक पर बनती है। 300 मीटर की दूरी में तीन क्रॉसिंग होने एवं बाजार में सड़क की चौड़ाई कम होने से जाम लगना स्वभाविक हो गया है। जहां से कोई भी बड़ी गाड़ी गुजरते ही जाम लग जाती है।
वीरपुर-बिहपुर पथ निर्माणाधीन, बाजार में 300 मीटर भूमि अधिग्रहित कर चौड़ीकरण की मांग
भाजपा नेताओं ने कहा कि एनएच-106 वीरपुर-बिहपुर पथ अभी निर्माणाधीन है। बाजार में लगभग 300 मीटर जमीन का अधिग्रहण कर सड़क को चौड़ी कर दी जाती है तो जाम की समस्या खत्म हो जाएगी। अगर जमीन का अधिग्रहण नहीं होता है तो लाख कोशिशों के बावजूद भी जाम से निजात पाना मुश्किल है। क्योंकि बाजार में सड़कें संकरी हो गई है। जमीन अधिग्रहण में बहुत अधिक समस्या भी नहीं है, क्योंकि यह दूरी बहुत ही कम है। बाजारवासी भी जमीन अधिकृत करने के लिए के तैयार हैं। क्योंकि वह भी जाम से परेशान हैं। दो एनएच के गुजरने से बाजार में हमेशा भीड़ भाड़ में रहती है। गाड़ियों का आवागमन 24 घंटे चालू रहता है। भाजपा नेताओं ने सीएम नीतीश कुमार एवं पथ परिवहन मंत्री से समस्या की गंभीरता समझते हुए तत्काल कार्यवाही करने का अनुरोध किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn